പിയോഷെ

പിയോഷെ, അമേരിക്കൻ ഐക്യനാടുകളിലെ സംസ്ഥാനമായ നെവാഡയിലെ ലിങ്കൺ കൌണ്ടിയിലുള്ള ഏകീകരിക്കപ്പെടാത്ത ഒരു പട്ടണമാണ്. ഇത് സ്ഥിതി ചെയ്യുന്നത് ലാസ് വെഗാസ് പട്ടണത്തിന് 180 മൈൽ (290 കി.മീ.) വടക്കു കിഴക്കായിട്ടാണ്. പിയോഷയിലേയ്ക്കുള്ള പ്രധാന പാത “യു. എസ്. റൂട്ട് 93” ഹൈവേയാണ്. ഈ പട്ടണം സമുദ്രനിരപ്പിൽ നിന്ന്  6,060 അടി (1,850 മീ.) ഉയരത്തിൽ സ്ഥിതി ചെയ്യുന്നു. പിയോഷെ പട്ടണം ലിങ്കൺ കൌണ്ടിയുടെ കൌണ്ടീ സീറ്റുകൂടിയാണ്. ഫ്രാൻസിൽ നിന്നു സാൻ ഫ്രാൻസിസ്കോയിലെത്തിയ ഒരു ധനാഢ്യനും ഭൂമി കച്ചവടക്കാരനുമായ ഫ്രാൻകോയിസ് ലൂയിസ് ആൽഫ്രഡ് പിയോഷെയുടെ പേരിൽനിന്നാണ് പട്ടണത്തിന് ഈ പേരു ലഭിച്ചത്.Pioche, François Louis Alfred  at San Francisco's History Encyclopedia online  2010 ലെ സെൻസസിൽ ഈ പട്ടണത്തിലെ ജനസംഖ്യ 1,002 ആയിരുന്നു.

 അവലംബം